Diari Oficial de la Generalitat Valenciana


Sumari del DOGV 3812, del 10-08-2000 (2000/6677)

DECRET 117/2000, de 25 de juliol, del Govern Valencià, pel qual es crea l'Institut Universitari de Ciència Molecular de la Universitat de València.
---------------------------------------------------------------------------------------------------------------------------------------------------

### Dades del document

Número de DOGV
:   3812

Data del DOGV
:   10-08-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/6677


Data del document
:   25-07-2000

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Universitat de València
    * ciències físiques
    * legislació
    * centre d'investigació

DECRET 117/2000, de 25 de juliol, del Govern Valencià, pel qual es crea l'Institut Universitari de Ciència Molecular de la Universitat de València. [2000/X6677]
  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, establix en el seu article 35 que correspon a la Generalitat Valenciana la competència plena en la regulació i administració de l'ensenyament en tots els nivells i el graus, les modalitats i les especialitats, sense perjudici de les facultats que corresponen a l'Estat en relació a les universitats.
  
El Reial Decret 2633/1985, de 20 de novembre, sobre traspàs de serveis de l'administració de l'Estat a la Generalitat Valenciana en matèria d'universitats, establix en l'annex I.B.2.a) que la Generalitat Valenciana assumix la competència per a la creació, la supressió, l'adscripció i la integració dels instituts universitaris.
  
El Consell Social de la Universitat de València, amb data 30 de març de 1999, acordà proposar a la Generalitat Valenciana la creació de l'Institut Universitari de Ciència Molecular.
  
El Consell Interuniversitari de la Comunitat Valenciana, en sessió de 7 de juny de 2000, conegué la sol·licitud de la Universitat de València, tal i com disposa respecte a la creació, l'ampliació i la transformació de centres universitaris l'article 5.2 de la Llei 3/1985, de 9 de març, de Coordinació Interuniversitària a la Comunitat Valenciana.
  
El Consell d'Universitats, en sessió de 3 d'abril de 2000, emeté informe favorable en relació amb la proposta de creació de l'institut abans esmentat, segons disposa l'article 10.2 de la Llei Orgànica 11/1983, de 25 d'agost, de Reforma Universitària.
  
En virtut d'això, a proposta del conseller de Cultura i Educació, i amb la deliberació prèvia del Govern Valencià, en la reunió del dia 25 de juliol de 2000,
  
DECRETE
  
Article únic
  
Es crea, com a institut universitari propi de la Universitat de València, l'Institut Universitari de Ciència Molecular.
  
DISPOSICIONS FINALS
  
Primera
  
Es faculta el conseller de Cultura i Educació per a dictar les disposicions necessàries per al desplegament i l'execució del que disposa este decret.
  
Segona
  
Este decret entrarà en vigor l'endemà de la publicació en el Diari Oficial de la Generalitat Valenciana.
  
València, 25 de juliol de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,